b'\n_START_ARTICLE_\nSvetovni pokal v smu\xc4\x8darskih poletih\n_START_PARAGRAPH_\nSvetovni pokal v smu\xc4\x8darskih poletih je najvi\xc5\xa1ji rang tekmovanja v smu\xc4\x8darskih poletih, ki poteka v okviru svetovnega pokala v smu\xc4\x8darskih skokih pod okriljem Mednarodne smu\xc4\x8darske organizacije. S podelitvijo malega kristalnega globusa se tekmovanje uradno organizira od sezone 1990/91 do 2000/01 in spet od sezone 2008/09 naprej. Tekmovanja ne gre zamenjevati z Svetovnim prvenstvom v smu\xc4\x8darskih poletih, ki se organizira na vsaki dve leti. \xc5\xa0tiri svetovna prvenstva v smu\xc4\x8darskih poletih organizirana v letih 1992, 1994, 1996 in 1998 so prav tako \xc5\xa1tela za posami\xc4\x8dne to\xc4\x8dke svetovnega pokala._NEWLINE_Med sezonama 1979/80 in 1989/90 so tekme svetovnega pokala v poletih \xc5\xa1tele samo za skupni se\xc5\xa1tevek, malih kristalnih globusov pa \xc5\xa1e niso podeljevali. Tekme so bile organizirane pod okriljem zdru\xc5\xbeenja K.O.P. pod imenom Teden smu\xc4\x8darskih poletov, kjer so po turnirskem se\xc5\xa1tevku vseh tekem poletov v sezoni na koncu razglasili zmagovalca Tedna smu\xc4\x8darskih poletov._NEWLINE_Prva posami\xc4\x8dna tekma za svetovni pokal v poletih je bila organizirana leta 1980 v Vikersundu, ki je edinkrat doslej v zgodovini skokov in poletov ena tekma potekala kar tri dni. Prva ekipna tekma v svetovnem pokalu in sploh prva v zgodovini poletov je bila organizirana leta 2000 pri nas v Planici._NEWLINE_Ustanovitelj in pobudnik uvedbe svetovnega pokala v skokih in poletih, nekdanji norve\xc5\xa1ki smu\xc4\x8darski skakalec in funkcionar Torbj\xc3\xb8rn Yggeseth je znan po uvedbi nesmiselnega pravila 191 metrov in zaviranju razvoja smu\xc4\x8darskih poletov. Zmagovalec v se\xc5\xa1tevku svetovnega pokala v poletih na koncu sezone prejme mali kristalni globus._NEWLINE_Na svetu je vsega skupaj \xc5\xa1est letalnic in razen ene so vse v Evropi: Planica, Oberstdorf, Vikersund, Kulm, Harrachov in Ironwood. Vse so zdru\xc5\xbeene v organizacijo\xc2\xa0\xc2\xbbK.O.P.\xc2\xab\xc2\xa0ki je bila leta 1962 kot zdru\xc5\xbeenje letalnic (Kulm-Oberstdorf-Planica) prvotno ustanovljena v Ljubljani, kasneje pa so se z igradnjo pridru\xc5\xbeile \xc5\xa1e preostale tri letalnica. Letalnica v Ironwoodu kot edina na zahodni hemisferi bo po dolgih letih propadanja predvidoma prenovljena leta 2017 in bo kot edina letalnica s plastiko na svetu lahko obratovala celo leto.\n_START_SECTION_\nTo\xc4\x8dkovanje\n_START_PARAGRAPH_\nNa tekmo se neposredno uvrstijo skakalci, ki v svetovnem pokalu zasedajo mesta med prvih 10. Ostali se morajo na vsako tekmo kvalificirati, najbolj\xc5\xa1ih 30 v kvalifikacijah nastopi na tekmi. Nato v 2. seriji nastopi 30 najbolj\xc5\xa1ih, ti pa glede na rezultate dobijo dolo\xc4\x8deno \xc5\xa1tevilo to\xc4\x8dk. Na tekmah za svetovni pokal v poletih nastopa vsega skupaj samo 40 tekmovalcev. V ekipnih tekmah prejme to\xc4\x8dke samo 8 ekip kar se \xc5\xa1teje v skupni se\xc5\xa1tevek za pokal narodov.\n_START_SECTION_\nZmage\n_START_PARAGRAPH_\nDo 25. marca 2018\n_START_SECTION_\nStopni\xc4\x8dke\n_START_PARAGRAPH_\nDo 25. marca 2018\n_START_SECTION_\nV deseterici\n_START_PARAGRAPH_\nDo 25. marca 2018\n_START_SECTION_\nPosami\xc4\x8dno\n_START_PARAGRAPH_\n(Do 25. marca 2018)\n_START_SECTION_\nEkipno\n_START_PARAGRAPH_\n(Do 25. marca 2018)\n_START_SECTION_\nMali globus po dr\xc5\xbeavah\n_START_PARAGRAPH_\nDo 25. marca 2018\n_START_SECTION_\nPosami\xc4\x8dne zmage po dr\xc5\xbeavah\n_START_PARAGRAPH_\nDo 25. marca 2018\n_START_SECTION_\nSkupaj zmag po dr\xc5\xbeavah\n_START_PARAGRAPH_\nDo 26. marca 2017\n_START_SECTION_\nPosami\xc4\x8dne zmage ekipno\n_START_PARAGRAPH_\nDo 25. marca 2018\n_START_SECTION_\n\xc4\x8casovnica tekem\n_START_PARAGRAPH_\nDo 25. marca 2018'